# Ús metodològic de les pissarres digitals

## Els enllaços i fitxers adjunts

Ampliarem la informació de la pàgina que tenim iniciada: farem una mena d’esquema amb 4 grups d’informació que han de penjar del rectangle LES ENDEVINALLES. Llenguatge popular, i que han de correspondre a: Definició, Origen, Evolució, Exemples de llenguatge popular: Endevinalles, Rodolins i Dites. La següent imatge pot ser un exemple del que es demana, però hi ha moltes variants, totes vàlides:

- Descarregueu al vostre ordinador el document llenguatge_popular_p3_2n.doc.
- Obriu l’arxiu endevinalles.notebook
- Useu les eines de Línies, Formes i Text (i els seus apartats de Personalitzar…) per tal de crear l’esquema.

- No oblidem Agrupar cada text amb la forma corresponent que l’emmarca per tal que siguin un únic objecte (cada enllaç el farem a aquest objecte únic)
- Podeu evitar que es desplacin els objectes, acostuma a passar al clicar a sobre per fer efectius els enllaços, tot usant l’opció Bloca: bloqueu un per un els 7 elements de la pàgina (tot el que es bloca es pot desblocar).

### Els enllaços

La informació que posseïm, i que desitgem mostrar als nostres alumnes, és probable que la tinguem recollida en diferents formats, per tant farem dos enllaços ben diferents a la informació que ampliarà el contingut del nostre esquema.

#### L’enllaç a una pàgina web

Per fer l’enllaç a l’apartat Definició: anirem a l’Enciclopèdia on-line a cercar-lo:

- Accedim a http://www.enciclopedia.cat i cerquem endevinalla.
- Fem Ctrl+C sobre l’adreça web on es localitza la resposta per tal de copiar-la.
- Tornem al nostre document endevinalles.notebook i activem l’element definició. Cliquem sobre el triangulet negre per desplegar les opcions i escollim Enllaç.
- S’obrirà un quadre de possibles enllaços, i per defecte ve activat sempre el primer que just és el que ara necessitem: Pàgina web.
- Fem Ctrl+V dins el requadre de l’adreça per desar la de l’Enciclopèdia on hem localitzat les definicions d’endevinalla.
- Ara heu de decidir si voleu que l’enllaç (Inici fent clic) sigui una icona a la cantonada de l’objecte (icona de cantonada) o bé que tot l’objecte sigui l’enllaç (objecte). Féu una prova del resultat de cadascuna de les opcions. Deseu marcada l’opció desitjada.

- Cliqueu D’acord i comproveu que funciona correctament.

#### L’enllaç a un fitxer adjunt

Per fer l’enllaç a l’apartat Exemples de llenguatge popular: endevinalles, rodolins i dites, teniu un text en format word, és una proposta de treball per a tots els nivells d’Educació Infantil, a més de 1r i 2n d’Educació Primària:

- Nocions prèvies que cal saber: la tercera de les fitxes laterals del Notebook són els Fitxers Adjunts, una mena de carpeta on es desen els arxius externs al Notebook i que tenen relació amb el contingut del document. Allà hi podeu deixar arxius word, pdf, pàgines web, arxius de so… de fet és una carpeta personal que, inicialment, apareix buida.

Quan deseu un arxiu notebook el contingut d’aquest Fitxers Adjunts també forma part de l’arxiu, juntament amb les pàgines creades, per tant no cal “repetir” la informació: si tenim una imatge sobre la pàgina 2 no cal que la tornem a incloure dins els Fitxers Adjunts.

- Cliquem sobre la pestanya Fitxers Adjunts, a la banda inferior apareix l’opció Insereix. Cliqueu a sobre i es desplegaran 3 possibilitats: seleccioneu Insereix una còpia del fitxer.
- Us apareixerà una finestra emergent per tal que navegueu i localitzeu el document llenguatge_popular_p3_2n.doc que heu descarregat al vostre ordinador i que voleu inserir.
- Comproveu que apareix la icona i el nom de l’arxiu dins els Fitxers Adjunts (clicant sobre el mateix el podeu obrir sempre que el necessiteu).
- Torneu a la pàgina on volem fer l’enllaç: activeu l’element Exemples de llenguatge popular: endevinalles, rodolins i dites clicant a sobre. Cliqueu sobre el triangulet negre per desplegar les opcions i escolliu Enllaç.
- S’obrirà un quadre de possibles enllaços, per defecte ve activat sempre el primer, i escollireu el que està en quart lloc: Fitxers adjunts actuals. De seguida apareixerà la carpeta amb el seu contingut i podreu escollir l’arxiu que havíeu inserit. Comproveu que l’heu marcat i que apareix ressaltat de color blau.

- Ara decidiu si voleu que l’enllaç sigui una icona a la cantonada de l’objecte (icona de cantonada) o bé que tot l’objecte sigui l’enllaç (objecte). Féu una prova del resultat de cadascuna de les opcions. Deseu marcada l’opció desitjada.
- Cliqueu D’acord i comproveu que funciona correctament.

Donem per enllestida la pàgina, de moment. Accediu al menú Fitxer > Anomena i guarda. Deseu l’arxiu com a endevinalles.notebook i així substituïu la versió anterior.

Tornar al principi del document